عالیہ امیرعلی

عالیہ امیرعلی (اردو: عالیہ امیرعلی، انگریزی: Alia Amirali؛ جنم: 5 نومبر 1984) ہِک پاکستانی کھبے بازو دی سیاسی کارکن اَتے اکیڈمک ہِن جیڑھی جینڈر اَتے سیاسی شرکت دے مسائل تے کم کریندی پئی ہِن۔ اوہ عوامی ورکرز پارٹی دے پنجاب نیشنل یونٹ دی ڈپٹی جنرل سیکریٹری دے طور تے کم کر چُکیاں ہِن (2016–2019)۔ اوہ قائد اعظم یونیورسٹی، اسلام آباد وِچ جینڈر اسٹڈیز دی لیکچرار وی ہِن۔ اوہ لندن اسکول آف اکنامکس، جینڈر اسٹڈیز ڈیپارٹمنٹ وِچ پی ایچ ڈی دی اُمیدوار ہِن۔

 ابتدائی حیاتی اَتے تعلیم 
امیرعلی پاکستانی کارکن اَتے فزسٹ پرویز ہودبھائی اَتے حاجرہ احمد دی دِھی ہِن، اَتے مشہور فلسفی اَتے دانشور اقبال احمد دی بھتریڄی ہِن۔ امیرعلی دی پیدائشاسلام آباد وِچ تھئی ہَئی اَتے انّھاں نے ابتدائی تعلیم خالدونیا ہائی اسکول، اسلام آباد توں حاصل کیتی۔ انّھاں نے 2006 وِچ ہیمپشائر کالج، امریکہ توں لبرل آرٹس وِچ بیچلر دی ڈگری حاصل کیتی۔ انّھاں نے 2010 وِچ قائد اعظم یونیورسٹی توں اینتھروپالوجی وِچ ایم فل کِیتا۔ اوہ لندن اسکول آف اکنامکس اینڈ پولیٹیکل سائنس وِچ پی ایچ ڈی پروگرام وِچ داخل ہِن۔

 سیاسی پندھ دا اَغاز 
امیرعلی اپݨی چھوٹی عمر توں سیاسی ریلیاں اَتے مظاہریاں وِچ حصہ گِھندی پئی ہِن۔ ہِک انٹرویو دے مطابق، انّھاں نے ݙَسایا جو اوہ 2001 وِچ امریکہ دے افغانستان تے حملے دے دوران مقامی اینٹی وار کوششاں وِچ شامل تھی ڳئی ہَن۔ اوہ 2002 توں 2006 دے درمیان کالج کِیتے بیرون ملک ڳئی ہَن، اَتے اوکاڑہ دے کساناں دی تحریک دے عروج دے دوران پاکستان واپس آئیاں ہَن۔ اِیں دے بعد توں اوہ مختلف تحریکاں وِچ شامل رہی ہِن، جیویں جو کچی آبادی الائنس (اسلام آباد وِچ غیر رسمی بستیاں دے اخراج دے خلاف احتجاج)۔

 عوامی ورکرز پارٹی 
امیرعلی ابتداء وِچ ہِک سیاسی گروپ نال وابستہ ہَن جیڑھا "پیپلز رائٹس موومنٹ" دے ناں نال ڄاݨیاں ویندا ہئی، جیڑھا بعد وِچ ٻئے کھبے بازو دیاں سیاسی جماعتاں نال وِلاپ تھی کے عوامی ورکرز پارٹی دی تشکیل دا سبب بݨیا۔ امیرعلی نے عوامی ورکرز پارٹی دے اسلام آباد-راولپنڈی یونٹ دی ہِک سرگرم سیاسی کارکن دے طور تے کم کِیتا اَتے پنجاب عوامی ورکرز پارٹی دی ڈپٹی جنرل سیکریٹری دے طور تے خدمات انجام ݙِتیاں۔

 زنانیاں دی سیاسی تنظیم کار 
امیرعلی زیادہ تر طالبہ، کسان یا کچی آبادیاں وِچ زنانیاں دے نال کم کریندی رہئیاں ہَن اَتے انّھاں دی غیر مرئی موجودگی کوں سیاسی آواز ݙیوݨ دی کوشش کیتی۔اوہ زنانیاں دی سیاسی شرکت کِیتے وسیع پیمانے تے کم کر چُکیاں ہِن۔

 زنانہ جمہوری محاذ 
امیرعلی زنانہ جمہوری محاذ دی بانی رکن ہِن، اِیہ آہدی  ہِن جو زنانیاں، چاہے اوہ اشرافیہ ہووݨ یا نہ ہووݨ، پاکستان جئیں مُلک وِچ جتھاں پدرانہ نظام اِتنا گہرا ہووے اَتے عوامی جگہاں مرداں دے قبضے وِچ ہووݨ، کوشش کرݨ دی ضرورت ہِے۔

 طلبہ حقوق 
امیرعلی طویل مُد دے بعد طلبہ دی سرگرمی وِچ اضافے دی ذمہ دار ہِن۔

 حوالے 

ونکی:اکویہویں صدی دیاں پاکستانی سیاست دان زنانیاں
ونکی:پاکستانی فعالیت پسند
ونکی:پاکستانی سیاست دان
ونکی:پاکستانی فعالیت پسند برائے حقوق نسواں
ونکی:پاکستانی فعالیت پسند برائے انسانی حقوق
ونکی:پاکستانی سیاسی زنانیاں
ونکی:جِین٘دے شخصیّتاں
ونکی:ویکی ڈیٹا حوالیاں آلے صفحے